Dilecto filio Johanni Rotkerj, canonico Lincopensi, salutem etc. Laudabilia probitatis et uirtutum merita, super quibus apud nos fidedigno comendaris testimonio, nos inducunt ut tibi reddamur ad graciam liberales. Volentes itaque tibi premissorum [meritorum tuorum] intuitu graciam facere specialem, canonicatum ecclesie Lincopensis cum plenitudine iuris canonici apostolica tibi auctoritate conferimus et de illo etiam prouidemus. Prebendam uero, si qua in dicta ecclesia uacat ad presens uel cum uacauerit, …. conferendam tibi post acceptacionem huiusmodi cum omnibus iuribus et pertinencijs suis donacioni apostolice reseruamus …. non obstantibus …. quod parrochialem ecclesiam in Hattalum, Aboensis diocesis, et in Aboensi cum prebenda ac in Hamarensi ecclesijs sub expectacione prebende canonicatus nosceris obtinere …. Datum apud Villam nouam Auinionensis diocesis iij kal. octobris anno vndecimo. In eodem modo: Venerabilibus fratribus .. Carpentoracensi et .. Osloensi ac .. Aboensi episcopis salutem etc. …. Datum ut supra.